Anhanguera

***Anhanguera*** ("stari vrag") bio je rod pterosaura pterodaktiloida iz donjokredske (aptij, prije 112 miliona godina) formacije Santana u Brazilu. Njegovi primjerci pronađeni su u gornjoj formacijama Chalk i Cambridge Greensand u Ujedinjenom Kraljevstvu (do kasnog cenomana, prije 94 miliona godina). Taj pterosaur u bliskom je srodstvu sa rodom *[[Ornithocheirus]]* i pripada porodici Ornithocheiridae unutar svoje vlastite potporodice, Anhanguerinae.

## Opis

*Anhanguera* je bila ribojed sa rasponom krila od oko 4,5 metara. Kao i mnogi drugi ornitokajridi, *Anhanguera* je imala kružnu krestu s gornje i donje strane kraja čeljusti, koje su bile ispunjene kupastim, zakrivljenim zubima, različitih veličina i usmjerenja. Kao i mnogi njeni srodnici, čeljusti su joj bile uske, ali su se sprijeda proširivale u široku rozetu oblika kašike. Od svojih se srodnika može razlikovati po malim razlikama u kresti i zubima: za razliku od vrlo bliskih rodova *[[Coloborhynchus]]* i *[[Ornithocheirus]]*, kresta na gornjoj čeljusti kod *Anhanguere* nije počinjala na vrhu njuške, već se nalazila više nazad na čeljusti. Kao i mnogi ornitokajroidi, (najviše kod pteranodonata, ali i kod ornitokajrida kao što je *[[Ludodactylus]]*) *Anhanguera* je imala još jednu krestu na stražnjoj strani lubanje. Ona je, međutim, bila reducirana na maleno, tupo ispupčenje.

Jedno istraživanje iz 2003. pokazalo je da je *Anhanguera* zbog strukture unutrašnjeg uha držala glavu pod uglom u odnosu na tlo, što joj je pomagalo da održi ravnotežu.

## Klasifikacija i vrste
Postoji nekoliko priznatih vrsta roda *Anhanguera*. *A. santanae* i *A. blittersdorfi* poznate su iz nekoliko ostataka, uključujući i lubanje iz formacije Santana u Brazilu. *A. cuvieri* i *A. fittoni*, isprva opisane kao vrste roda *[[Pterodactylus]]*, a potom roda *Ornithocheirus*, potiču iz malo mlađih stijena (albij) u Engleskoj. Djelići kostiju pterosaura koji su možda bili u srodstvu sa rodom *Anhanguera* također su pronađeni u Queenslandu (Australija). Temeljito istražena vrsta *A. piscator* priključena je rodu *[[Coloborhynchus]]* (Veldmeijer, 2003).

### Popis vrsta i sinonima
Vrste koje različiti naučnici od 2000. priključuju rodu *Anhanguera* su:

* ?*A. cuvieri* (Bowerbanks 1851) = *[[Ornithocheirus cuvieri]]* = *Pterodactylus cuvieri* Bowerbank 1851 [sada se klasificira kao *[[Cimoliopterus]]*]
* ?*A. fittoni* (Owen 1858) = *[[Pterodactylus]] fittoni* Owen 1858
* ?*A. araripensis* (Wellnhofer 1985) = *Santanadactylus araripensis* Wellnhofer 1985 [također se klasificira kao *Coloborhynchus*]
* *A. blittersdorffi* Campos & Kellner 1985 tipična vrsta [također se klasificira kao *Coloborhynchus*]
* *A. santanae* (Wellnhofer 1985) = *Araripesaurus santanae* Wellnhofer 1985
* ?*A. robustus* (Wellnhofer 1987) = *Tropeognathus robustus* Wellnhofer 1987 [također se klasificira kao *Coloborhynchus*]
* ?*A. ligabuei* (Dalla Vecchia 1993) = *[[Cearadactylus]] ligabuei* Dalla Vecchia 1993 [također se klasificira kao *Coloborhynchus* ili *Cearadactylus*]
* ?*A. piscator* Kellner & Tomida 2000 [također se klasificira kao *Coloborhynchus*]
* ?*A. spielbergi* Veldmeijer 2003 [također se klasificira kao *Coloborhynchus*]

## Kulturne reference
Tri modela *Anhanguere* u prirodnoj veličini obješeni su kao u letu u izlošku "Terror of the South" na trećem spratu Muzeja prirodnih nauka Sjeverne Karoline.

## Reference

* Campos, D. A., and Kellner, A. W. A. (1985). "Panorama of the Flying Reptiles Study in Brazil and South America (Pterosauria/ Pterodactyloidea/ Anhangueridae)." *Anais da Academia Brasileira de Ciências*, **57**(4):141–142 & 453-466.
* T. Rodrigues and A. W. A. Kellner. (2008). Review of the pterodactyloid pterosaur *Coloborhynchus*. *Zitteliana B* **28**:219-228.